હાર્દિક પટેલના અનશન માટે વાટાઘાટો કરતાં કરતાં જ પાટીદાર આગેવાનોએ હાર્દિકના ઉપવાસ પુરા કરવા અપીલ કરી તેમને વ્યકિતગત મળીને પણ ઉપવાસ છોડવા અપીલ કરવામાં આવશે તેમ મનાય છે. સંભાવના એવી જોવાઈ છે કે એકાદ-બે દિવસમાં સરકાર કોઈ ખેડૂતલક્ષી યોજનાની જાહેરાત કરી હાર્દીક ફેકટરને ડેમેજ કરવા પ્રયત્ન કરશે ત્યાર બાદ નવા મુકામ પર લોક મિજાજ કઈ તરફ દેખાય છે તેના પર હાર્દિકના ફાસ્ટનો યુ ટર્ન આવશે. પરંતુ હાર્દિક પોતાની પ્રતિભાને વધુ ધારદાર બનાવવામાં આ ઉપવાસ સંસ્કારોથી બરાબર સફળ થયો છે તે ચોક્કસ છે. સરકાર આવતા દિવસોમાં આ મુદ્દો વધુ સમય ચાલે તો તેના પાટીદાર આગેવાન પુરૂષોત્તમ રૂપાલા, જિતુભાઈ વાઘાણી, દિલીપ સંઘાણી, જયેશ રાદડિયા, મનસુખ માંડવિયા, કુમાર કાનાણી જેવા નેતાઓને આગળ કરીને મોરચો સંભાળશે તેવું જણાય રહ્યું છે. સરકાર વિરોધી હવાને વધુ સમય બળ મળે તો તેને આગામી ચૂંટણીઓમાં રાજકોટ, અમરેલી, મહેસાણા, ભાવનગર જુનાગઢ જેવી બેઠકોમાં વધુ ફટકો પડે તેમ માનવું રહ્યું. તો પણ રાજનીતિમાં તમામ બાબતો જો અને તો પર અવલંબે છે સમય જ બધુ નક્કિ કરી શકે.